CELEX: 32022R0166
Language: sl
Date: 2022-02-08 00:00:00
Title: Izvedbena uredba Komisije (EU) 2022/166 z dne 8. februarja 2022 o preklicu registracije zaščitene geografske označbe „Holsteiner Karpfen“ (ZGO)

9.2.2022   
               
               
                  SL
               
               
                  Uradni list Evropske unije
               
               
                  L 28/1
               
            
         IZVEDBENA UREDBA KOMISIJE (EU) 2022/166
         z dne 8. februarja 2022
         o preklicu registracije zaščitene geografske označbe „Holsteiner Karpfen“ (ZGO)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 54(1) Uredbe,
         ob upoštevanju naslednjega:
         
                     (1)
                  
                  
                     Člen 7(1) Delegirane uredbe Komisije (EU) št. 664/2014 (2) določa, da se postopek iz členov 49 do 52 Uredbe (EU) št. 1151/2012 smiselno uporablja za preklic registracije iz člena 54(1) navedene uredbe.
                  
               
                     (2)
                  
                  
                     V skladu s členom 50(2)(a) Uredbe (EU) št. 1151/2012 v povezavi s členom 7(1) Delegirane uredbe (EU) št. 664/2014 je bil zahtevek Nemčije za preklic registracije zaščitene geografske označbe (ZGO) „Holsteiner Karpfen“ objavljen v Uradnem listu Evropske unije (3).
                  
               
                     (3)
                  
                  
                     Ker Komisija ni prejela nobenega ugovora v skladu s členom 51 Uredbe (EU) št. 1151/2012, bi bilo treba ime „Holsteiner Karpfen“ (ZGO) preklicati in izbrisati iz registra zaščitenih označb porekla in zaščitenih geografskih označb.
                  
               
                     (4)
                  
                  
                     V skladu z zadnjim pododstavkom člena 54(1) Uredbe (EU) št. 1151/2012 se ta preklic sprejme v skladu s postopkom pregleda iz člena 57(2) navedene uredbe.
                  
               
                     (5)
                  
                  
                     Ukrep iz te uredbe je v skladu z mnenjem Odbora za politiko kakovosti kmetijskih proizvodov –
                  
               SPREJELA NASLEDNJO UREDBO:
         
            Člen 1
            Registracija imena „Holsteiner Karpfen“ (ZGO) se prekliče.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 8. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 343, 14.12.2012, str. 1.
         
            (2)  Delegirana uredba Komisije (EU) št. 664/2014 z dne 18. decembra 2013 o dopolnitvi Uredbe (EU) št. 1151/2012 Evropskega parlamenta in Sveta v zvezi z določitvijo simbolov Unije za zaščitene označbe porekla, zaščitene geografske označbe in zajamčene tradicionalne posebnosti ter v zvezi z nekaterimi pravili o izvoru, nekaterimi postopkovnimi pravili in nekaterimi dodatnimi prehodnimi pravili (UL L 179, 19.6.2014, str. 17).
         
            (3)  UL C 313, 5.8.2021, str. 16.